khistorydata/jeongjo-sjw-relations huggingface dataset:
정조 18년
甲寅六月十八日申時上御便殿入格儒生入侍時左副承旨李益運記事官鄭文始假注書李允謙記注官金良倜承膺祚入格儒生進士申鳳朝李始源生員鄭遂龜魚用升進士郭必寧金啓河以次進伏訖上曰大提學入侍大提學洪良浩行司直李敏輔同爲進前上敎敏輔曰予素知卿子之自是實才而畢竟登第於今日卿可謂有福之人也敏輔曰今日卽擧國臣民蹈舞歡忭之日而臣子之登第適在是日是何聖渥之偏及於臣也自切感祝之至矣上曰大抵及第莫知爲而爲者也尙何論聖渥乎仍命良浩曰彼重臣向日應製已爲登第卿或不知耶卿必先呼彼重臣新來可也良浩曰此誠美事也仍使院隷呼新來良浩問曰年幾何敏輔親自屈指而數曰七十八矣上曰又問其夫人年歲可也良浩承命問之敏輔曰亦爲七十八歲矣上曰使彼重臣仍呼其子新來可也敏輔卽呼始源進退上曰兩新恩使之各奏進退賦以入可也鳳朝做五句以進曰佳會屬於此日吉慶多於今朝今何夕兮莫樂溢恩光於綠袍天門高而大張最是日之慶事聿龍光之偏被認造化之有自吾東屬於壽域臣幸覩於盛際始源做五句以進曰遇慶辰於今朝忝榮名於嵬第才何堪於黼黻時幸際於隆熙惟一念之耿耿恐家聲之或墜非光耀之是貴諒致澤之爲期夙余志夫斯道匪素志於溫飽上曰兩人所做皆是實才也命賜樂鼓吹而出遂龜等各奏姓名訖上曰給分人先退遂龜用升退出上命必寧啓河行四拜禮各賜紙筆墨仍命退諸臣以次退出
정조 18년
行都承旨洪明浩坐行左承旨洪義榮坐右承旨李魯述坐左副承旨李益運坐右副承旨李晉秀坐直同副承旨尹長烈坐直注書鄭文始仕一員未差假注書李允謙仕直事變假注書尹致永仕
정조 18년
李魯述啓曰來二十一日輪對日次矣敢稟傳曰爲之受點人生涼後待令
정조 18년
洪明浩啓曰來二十一日朝參日次矣敢稟傳曰停
정조 18년
李晉秀啓曰大司憲李鼎揆掌令李城輔持平崔鎭夏在外執義韓光植未肅拜掌令一員未差持平曺喜有呈辭監察茶時之意敢啓傳曰知道
정조 18년
傳于李魯述曰六月朔水原府內儒生應製居首幼學申百顯直赴會試
정조 18년
傳于李魯述曰今六月朔水原府內儒生試取時賦次上一幼學申百顯直赴會試次上二幼學柳聖儀直赴公都會額外居首草次上幼學任鼎常李弘德鄭世豐進士任希季幼學任禹常進士尹㥠幼學沈鼎鎭嚴戴李基孝閔昌億沈東潤沈日魯尹衍相參奉李得養幼學朴周陽任益常李基靖洪履翼各扇子二柄幼學李思百曺鴻振嚴載洪樂韺任百謙尹絖李厚德金若水兪仲煥柳溵各扇子二柄賜給又十人以當今初則見拔更考後被抄揆以希望之士習極爲猥越華城異於他郡今科兼欲廣取故特付之榜尾
정조 18년
傳于洪明浩曰今六月朔水原府內武士試取時及第鄭益華柳葉箭邊四中賞加鄕武士金再鎰徐仁喆邊三中各木一疋布一疋米二斗賜給親軍衛閑良金星燾尹行默閑良朴廷屹邊三中壯勇軍金宗祿貫二中竝直赴會試親軍衛嘉善李光賢等七人貫一中邊一中各木一疋布一疋出身方在明等十人邊二中各木一疋親軍衛嘉善李得弘等六人貫一中各箭竹三十箇賜給
정조 18년
以咸鏡監司金華鎭狀啓咸興本宮進上物種所載船一隻致敗不善裝載明川府使梁成龜鏡城判官朴瑞源敗船地方官利城縣監成夏鎭竝罷黜其罪狀令攸司稟處祭需致敗船給代令廟堂稟旨分付事傳于李晉秀曰祭享所用所重何如何待回啓依近例爲之事令廟堂卽爲行會昨年嚴飭非久又復如是不謹明川鏡城兩邑當該守令不可罷黜而止令該府拿問各別嚴繩以懲日後此後申加嚴飭事一體措辭行會
정조 18년
李益運以司饔院官員以監饍提調意啓曰漁夫契貢人等呼訴內近因霖雨江水大漲漁船不得往來逐日供上生鮮萬無繼封之路雨霽水退間依前例以他可合魚及活鷄參半代封云在前如此之時例有參半代封之規而莫重御供自下不敢擅便惶恐敢啓傳曰代捧
정조 18년
洪明浩以兵曹言啓曰今六月二十日文臣朔試射日次而都目政事相値不得爲之之意敢啓傳曰知道
정조 18년
李晉秀以兵曹言啓曰慶熙宮衛將金天肅身病猝劇時月之內無望供職呈狀乞遞輪番之任不可久曠改差何如傳曰允
정조 18년
李晉秀以刑曹意啓曰輕囚放釋事命下矣典獄署時囚中逆賊緣坐罪人一名傳敎罪人一名結案罪人四名殺獄罪人二名御寶僞造罪人一名印信僞造罪人一名僞造文籍罪人二名及本曹未推覈拘留罪人一名俱係重囚竝仍此外典獄署毆打人物罪人二名刃刺人物罪人二名本曹司譯院移文罪人一名只有五名故竝卽放送之意敢啓傳曰知道
정조 18년
李晉秀以義禁府言啓曰咸鏡監司金華鎭狀啓內明川府使梁成龜鏡城判官朴瑞源利城縣監成夏鎭竝罷黜其罪狀令攸司稟處事啓下矣成夏鎭時在任所依例發遣府羅將拿來梁成龜朴瑞源俱在任所發遣府羅將交代後拿來何如傳曰允
정조 18년
同敦寧黃昇源疏曰伏以天祐宗祊景祿無疆慈宮上壽之節元子宮篤慶之辰同日載回百僚進九如之頌八域騰四重之歌大小歡情中外惟均仍伏念臣於日前伏奉敦府新命適會滿庭臣隣蹈舞之時章皇祗膺粗伸微悃而第臣旣無敦寧仍因蹲冒有違法例敢陳短章仰瀆宸聽伏乞聖慈俯垂鑑諒亟令照例遞改以存公格以安私分不勝幸甚臣無任云云答曰省疏具悉疏辭下該曹稟處
정조 18년
甲寅六月十九日午時上御重熙堂左承旨入侍時行左承旨洪義榮記事官鄭文始記注官金良倜記事官吳泰曾以次進伏訖上曰進御淸肺湯一貼煎入出榻敎命書公事判付仍命退承史以次退出
정조 18년
行都承旨鄭大容坐直行左承旨洪義榮坐右承旨李羽晉坐左副承旨金啓洛坐直右副承旨兪漢寧未肅拜同副承旨朴宗來未肅拜注書鄭文始仕一員未差假注書李允謙仕直事變假注書柳遠鳴仕
정조 18년
藥房都提調洪樂性提調洪檍副提調洪明浩啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿湯劑依昨日例煎入慈宮氣候一樣都提調聞已入來日熱如此不爲召接卿等卽爲退去宜矣王大妃殿惠慶宮中宮殿藥房口傳問安答曰知道
정조 18년
洪義榮啓曰備邊司郞廳來言今日賓廳日次而都政相値不得來會云矣敢啓傳曰知道
정조 18년
洪義榮啓曰禁衛營將官來言今日本營軍兵日次私習云矣敢啓傳曰知道
정조 18년
洪義榮啓曰御營廳將官來言今日本廳軍兵日次私習云矣敢啓傳曰知道
정조 18년
洪義榮啓曰大司憲李鼎揆掌令李城輔持平崔鎭夏在外執義韓光植未肅拜持平曺喜有呈辭掌令一員未差監察茶時之意敢啓傳曰竝許遞今日政差出
정조 18년
洪義榮啓曰事變假注書尹致永身病猝重勢難察任今姑改差何如傳曰允
정조 18년
尹致永改差代以柳遠鳴爲事變假注書
정조 18년
傳于洪義榮曰吏兵房承旨入侍
정조 18년
洪義榮以吏曹言啓曰今日都目政事時本曹堂上當爲備員而參議鄭致淳病不來令政院卽爲牌招以爲同參政事之地何如傳曰允
정조 18년
以吏曹參議鄭致淳牌不進罷職傳旨傳于洪義榮曰只推
정조 18년
傳于洪義榮曰吏曹參議更爲牌招同參政事
정조 18년
傳于洪義榮曰貶目書亦已示陞遷之意關東經工生童蒙敎官崔昌迪因其窠陞六付司果今政窠窄此後守令待窠差送使選進之儒皆有需用之實效以鄕儒登筵講論經義可謂至榮旣知其所存則試以百里之任可謂實政以此知悉
정조 18년
傳于洪義榮曰大政先務莫過於恢張公道則今因吏批望筒遲滯聞政廳承旨所稟此豈如是之事乎今政或若昨年之紛拿則是判堂不能對揚之致其所嚴處烏可免乎此意各別嚴飭
정조 18년
傳于洪義榮曰吏批望筒尙不入來極爲駭然吏批進去承旨推考
정조 18년
傳于洪義榮曰各部官如有年多或不堪者今政一倂相換又或汎忽當該銓堂三水府使除授使之待畢度辭朝政廳承旨以此知悉嚴飭
정조 18년
傳于洪義榮曰吏房承旨事過後爲先拿處
정조 18년
傳于洪義榮曰都承旨右副承旨同副承旨許遞前望單子入之
정조 18년
承旨前望單子入之沈煥之徐有成李太亨落點
정조 18년
傳于洪義榮曰在外承旨許遞前望單子入之
정조 18년
承旨前望單子入之趙尙鎭李義綱落點
정조 18년
傳于洪義榮曰在外承旨許遞前望單子入之待下批牌招察任
정조 18년
承旨前望單子入之鄭大容洪樂恒落點
정조 18년
傳于鄭大容曰未肅拜戶曹參判許遞
정조 18년
傳于鄭大容曰戶曹參議前望單子入之
정조 18년
戶曹參議前望單子入之洪樂恒落點
정조 18년
傳于鄭大容曰承旨前望單子入之待下批牌招察任
정조 18년
承旨前望單子入之李羽晉金啓洛落點
정조 18년
傳于李羽晉曰未肅拜兵曹堂上許遞前望單子入之待下批牌招先參政後謝恩
정조 18년
兵曹參議前望單子入之姜彝正落點
정조 18년
以忠淸監司李亨元狀啓長興寶城兩邑大同船致敗事傳于金啓洛曰若有紀綱湖南又豈有臭載乎向有時時別加察飭之命則戶惠兩堂若能摘發不善護送之處草記論罪豈有此狀本乎畿湖之中湖西之不謹孰不知之則戶惠堂獨不知之乎何異於戶惠堂之使之臭載然今此臭載聞是大同云先從現發者處之當該惠堂越俸七等當該地方守令卽其地定配當該道臣爲先越俸十等
정조 18년
以草溪郡守望筒傳于金啓洛曰此是別軍職久勤故不得不點下若如朴思弼之無形則豈爲官擇人之意乎今日政新除郡守中相換事分付朴思弼雖不點下決知其垂矜有聲績蔭倅中亦爲相換
정조 18년
以奉化縣監望筒傳于金啓洛曰今政蔭窠太窄此窠以蔭官擬入尹行喆旣受點文侍從守令中付軍職改付標以入
정조 18년
傳于金啓洛曰海美縣監之代各別擇差待下批當日下送舒川新除守令果能剸理於弊邑嚴束於護送乎問于吏判如果無慮云則亦爲當日辭朝使之着意檢察俾無不謹之弊
정조 18년
傳于金啓洛曰豈不知南行乎特敎乃敢煩稟兵批進去承旨遞差
정조 18년
傳于金啓洛曰當該承旨李羽晉爲先禁推
정조 18년
傳于金啓洛曰落仕最久人收用之命何等申勤至於今日政未聞一人之擧滯未見一望之懸註近來有司之臣凡有政令惟以一二番彌縫爲面前塞責之資此習不改流弊可勝言哉今日吏判事萬萬駭然如是行政而畢度將入年來飭敎當歸何地冢宰之任亞於大臣朝家之倚畀何如則其所辜負若此吏曹判書閔鍾顯慶源府使除授使之畢度後辭朝時任府使依例遞付以爲不誠無嚴者之戒非不知近於戲擧而此亦出於共公博施之苦心些少外面有不暇顧仰感恩私俯顧朝禮可否取舍之際無至駭瞻卽事理之固然而開政未入望筒之前敢以亞銓不見望筒之說使承宣轉稟如許國體前所未聞鄕闇自鄕闇國綱自國綱參判丁範祖亟施不敍之典都政雖大政比之酬應輕重何如則近日日飮涼劑之時不知酬應之煩午前畢度已有下敎則日已暮矣不敢開喙催促此承宣意謂稍知向方何今所爲痛駭莫甚爲先禁推停湯後捧供放送以勵放恣之習
정조 18년
都政吏批判書閔鍾顯參判丁範祖進參議鄭致淳牌不進左副承旨金啓洛進啓曰今都目大政各岐仕滿應遷者相避及未準朔監察禁府都事戶曹刑曹工曹漢城府郞官平市署官員五部令各司久任時推人員竝擬何如傳曰允
정조 18년
金啓洛以吏批言啓曰蔭仕六品官之陞五品者每於過都政後照擬而見今在職者絶無經一考之人故五品官無以推移備擬未經一考之人依例勿拘陞擬何如傳曰
정조 18년
金啓洛以吏批言啓曰四館陞出六品時例有九處講後遷轉之規而承文院褒貶如或有故過限則四館積滯不可不慮故自前雖未經九處講亦有陞六之講矣今春夏等褒貶不得爲之故當出六品者未免積滯依例遷轉何如傳曰允
정조 18년
金啓洛以吏批言啓曰尙州牧使今當差出而本州以嶺南雄邑物衆地大素稱難治不可不擇差同道及他道有聲績未準朔守令竝擬何如傳曰允
정조 18년
金啓洛以吏批言啓曰守令多窠今當差出而未準朔禁軍將及營將邊將虞候中軍都事守令察訪竝擬何如傳曰允
정조 18년
以金龍淳爲濟用主簿金世根爲司饔主簿李瑞運爲禮賓主簿李箕元爲司饔主簿金燾爲氷庫別提朴正圭爲平市直長韓允鎭爲尙衣直長徐在修爲宗廟直長尹秤爲禮賓直長李宗恢爲內資直長李喆祚爲司圃直長李豐林爲氷庫別檢蘇洙中爲司饔奉事金順行爲長興奉事金順行爲禁府都事李柱溟爲義盈奉事鄭時儉爲禁府都事鄭鳳祥爲泗川縣監宋畊玉爲儀賓都事李亨正爲典簿尹瑩爲高陽郡守李之淳爲靑山縣監朴宗福爲金城縣令李可運爲漣川縣監李顯采爲校書判校成道明爲延日縣監李命心爲沙斤察訪金基普爲召村察訪李彙爲幽谷察訪楊致鶴爲濟原察訪李翊模爲京畿都事王道常爲草溪郡守洪秉玉爲引儀李根爲司圃別提丁志德爲瓦署別提梁好仁爲泰陵直長李承默爲尙瑞直長尹鎰爲長興奉事崔守絅爲尙瑞副直長尹鎰爲司饔奉事鄭致愚爲監役朴彬源爲廣興直長沈師民爲司饔直長李潤默爲德源府使盧爲恭陵令趙儀逵爲麟蹄縣監朴獻源爲禮安縣監洪相五爲刑曹正郞金世根爲漢城主簿金錫泰爲兵曹正郞李亨宇鄭必忠爲直講崔奎晶爲長興奉事草溪郡守王道常高陽郡守尹瑩相換咸安郡守朴思弼遂安郡守沈厚之相換許种爲康陵令金龍見爲典籍尹行喆爲沃溝縣監姜善鎭爲利城縣監成範鎭爲靈巖郡守金宅和爲明川府使柳爲社稷令延東憲爲大同察訪李星會爲長淵縣監李度翼爲工曹正郞尹愭爲禮曹佐郞禹錫龜爲獒樹察訪李碩遠爲監察李甲會爲端川府使黃道源爲掌樂主簿李普天爲靑松府使洪樂恒爲平山府使崔性烈爲郭山郡守朴聖集爲舒川郡守兪漢敦爲尙州牧使具興遠爲監察李根爲刑曹佐郞金龍淳爲工曹佐郞洪秉玉爲監察李述源爲延安府使金晦彬爲鏡城判官金爔爲定州牧使李鎭熙爲廣興奉事李東弼爲平海郡守洪樂性爲冬至兼謝恩正使李義弼爲副使沈興永爲書狀李德升爲連原察訪李檍爲軍器正典籍三單李錫心李宗直韓錫仁以上四館去官李魯述爲安東府使成鼎鎭爲光州牧使金載翼爲兵曹參儀徐敎修爲白川郡守元有朋爲典牲副奉事禁府都事鄭時儉司饔奉事蘇洙中相換徐邁修爲戶曹參判白師謹爲同敦寧李漢興爲永興府使崔日運張思恭爲兼引儀典牲副奉事元有明禁府都事金順行相換李萬羽爲司圃別提成殷柱爲掌苑別提朴顯範爲引儀李藎模爲司饔主簿慶恒運爲濟用主簿吳泰齊爲平康縣監李寅爕爲綾州牧使劉再敏爲禮賓主簿李仁榮爲造紙別提黃昇源爲戶曹參判兪洪柱爲奉化縣監趙德敷鄭煥恭爲假引儀尹熤爲繕工奉事奇彦鼎爲大司憲李遇濟爲執義姜文會鄭毅祚爲掌令愼性眞洪樂敏爲持平韓弘裕爲顯陵令林鵬翰爲平山府使趙鎭奎爲司饔主簿李弘達爲宗簿主簿兪漢寧朴宗來爲承旨李度翼爲北部令吳贊暹爲軍器主簿元啓弘爲軍器正丁允泰爲平丘察訪李集玉爲長陵參奉申奭相爲崇陵參奉柳焯爲光陵參奉李敬簡爲敦寧參奉朴善浩爲齊陵參奉黃載天爲寧陵參奉黃井彦爲禮賓參奉崔重純爲昭寧園守奉官林弘遠爲假監役李厚延爲康陵參奉韓聖養爲海美縣監
정조 18년
傳于兪漢寧曰濟州人文官則爲兩侍從一銓郞而武官則不爲收用向來特除之軍門哨官亦至今不爲入仕銓曹對揚之道固如是乎濟州人上來者之戍禁旅命直殿廊者其人如可堪今日政初仕擬入事分付兵曹
정조 18년
傳于李羽晉曰在外訓鍊正改差今日政差出
정조 18년
傳于李羽晉曰訓局以首營門勤勞自別尤可矜者別武士也今政不得沾漑反讓於兩營門別武士渠輩豈不抑鬱乎更招見身手後如可堪無論某窠凡近者作窠今日政差送事分付
정조 18년
傳于李羽晉曰上土僉使今日政付軍職其代各別擇差待下批卽爲下送
정조 18년
傳于李羽晉曰在外訓鍊正改差本道守令待窠差送其代今日政擬入
정조 18년
傳于李羽晉曰平南萬戶時仕中各別擇差
정조 18년
傳于李羽晉曰宣傳官金煐不知去處所爲痛駭江界採蔘軍充定下送丹把黃把撤還後放送事分付宣傳官代卽爲擬入虛司果區處
정조 18년
傳于李羽晉曰水原中軍李漢興效勞旣多欲爲陞職而今政爲永興仍用陞職履歷爲兵閫階梯事分付
정조 18년
傳于李羽晉曰武兼柳成逵宣傳官中相換
정조 18년
以上土僉使望筒傳于李羽晉曰兵批虛司果一窠不足云上土僉使時仕擇差下送
정조 18년
鄭大容以兵曹言啓曰訓鍊院正李爔呈狀內身病猝劇時月內萬無起動肅謝之路云實病旣如是則不可强令察任改差何如傳曰允
정조 18년
兵批判書具庠進參判柳誼進參議李羽晉進參知李祉永入直進行都承旨鄭大容進啓曰營將中軍虞候今當差出而擬望之人乏少未準朔守令虞候竝擬何如傳曰允
정조 18년
以李身晦爲同知尹說爲五衛將趙岡爲忠壯將沈聖澤爲景福將成鎭殷爲尙州營將訓鍊判官李枝默主簿咸汝績韓民獻尙乃顯申尙肅減下訓鍊參軍李壽鳳本院去官柳鼎周爲同知曺命集爲統虞候李敬進爲洪州營將李烷爲安東營將洪繼喆爲黃海中軍閔修顯爲全羅中軍金聖彬爲忠淸中軍任希存朴鍾淳爲文兼金宗珣爲黃海水虞候李宗蕃朴英秀吳贊暹金重鼎白光儀爲副司果崔命喆爲蛇渡僉使朴思默爲善積僉使徐西完爲注文僉使張忠顯爲草芝僉使高景洙爲花梁僉使李仁昌爲椒島僉使姜碩俒爲蒜山僉使趙明胤爲平山萬戶崔德浩爲加背梁萬戶全德潤爲黔毛浦萬戶李時郁爲薪智島萬戶車亨遠爲天城萬戶千起一爲開雲浦萬戶黃河潤爲馬島萬戶朴枝茂爲德津萬戶梁漢彪爲龍津萬戶朱重大爲在德萬戶金大鉉爲造山萬戶韓亨洙爲撫夷萬戶金鼎亨爲森森坡萬戶尹光殷爲舊所非別將金鼎柱爲黃龍別將白華順爲浦項別將金達行爲大峴別將金仁宅爲林土別將邊擎仁爲小農堡權管金重淵爲栗浦權管金致宗爲乾川權管全慶郁爲乾原權管金光郁爲吾村權管尹京國爲大吉號里權管金聲振爲雲頭里權管崔德元爲忠壯將金斗星爲慶熙將李輪爲全羅兵虞候白師斌爲忠淸水虞候李相璜爲北評事同知單沈聖澤李源爲都摠管孔賢德爲訓鍊判官黃處中爲五衛將金鎭億爲都摠都事吳在臣爲加設訓鍊僉正韓民獻尙乃顯爲加設訓鍊判官吉殷春陳澤文曺漢星爲加設訓鍊主簿申大復爲晉州監牧官李光益爲宣傳官李東馝爲訓鍊主簿李宗蕃李喆洙朴英秀爲武兼同知單金光潤僉知單趙宗述李光益爲訓鍊副正李東蕃爲龍媒僉使成鎭殷李烷李敬進韓光植李城輔爲副護軍黃昇源李鼎揆徐有臣曺喜有崔鎭夏爲副司直沈貞鎭鄭道錫趙允璧爲加設同知鄭彦民金重五朴東衍金光秀安麒爲加設僉知同知單金斗星閔亨默爲都摠都事李光益爲訓鍊正沈鐮爲宣傳官尹相重爲都摠經歷趙恩錫爲訓鍊副正柳成逵爲武兼吳徹常爲忠州營將僉知單朴基豐李迪柳鎭茂爲護軍兪鉉商爲宣傳官白光儀爲部將李敏植爲都摠經歷任希百爲僉知李馨秀爲訓鍊正金重鼎吳贊暹爲武兼宣傳官朴基成武兼柳成逵相換僉知單李晉秀洪明浩沈煥之徐有成尹長烈李太亨爲副司直金遇國爲副司果尹相重安思烈爲宣傳官鄭思赫爲僉知李敬熙爲平南萬戶金得遇金坊爲都摠經歷趙尙鎭李義綱爲副司直吳顯忠爲別害僉使李潤文爲都摠都事梁垸爲副護軍柳光濂爲中樞經歷李檍爲訓鍊正沈鑏爲水原中軍尹範喆爲訓鍊判官徐邁修金載翼爲副司直尹之謙白海鎭爲訓鍊主簿李章玉爲東道參軍金尙埰爲西道參軍李鎭國爲部將卞恒圭金光春孫德仁李寅建朴普慶爲守門將金鎭億爲內乘金兌鍾爲都摠都事陳世統爲訓鍊主簿柳漢源爲宣傳官李光曄爲訓鍊主簿柳啓源爲武兼宣傳官單尹範益柳漢源爲從浦萬戶李明祿爲都摠都事尹衡烈爲上土僉使李宜秀爲宣傳官金宗喆爲都摠經歷金鎭五爲武兼李衡民爲訓鍊主簿朴廷宅爲都摠都事黃俊彦爲訓鍊主簿金商岳朴致煥權就一爲武兼
정조 18년
傳于金啓洛曰爲閔鍾顯所營爲於濟私竟夕酬應再進湯劑若有一分臣分則宜卽泥首待命之不暇而漫若不知揚揚行政外補皆壞國綱況聞命而不知畏勘罪而不知懼是果臣分乎大抵近來朝象之如此專由於如鍾顯輩所打乖寧不寒心閔鍾顯卽其補外地方慶源府施以投竄之典城門仍留卽爲押送以礪頹俗
정조 18년
傳于李羽晉曰關東賓興錄校正本今已啓下下送該道印出板本藏于界首邑鄕校而雪白紙二十件白紙三十件印進道內各邑及鄕校各藏一件而送于內閣安寶下送然後分藏應製經工生及御考初次入格諸儒各頒一件亦爲安寶道臣尹師國申耆沈晉賢父守令朴基正柳師模各頒一件殿庭親試時試官朴宗岳鄭昌順閔鍾顯沈煥之南公轍李冕膺李明淵高宅謙試所承旨李書九李益運泮堂徐有防李秉鼎大司成徐榮輔各頒一件內外閣玉堂春秋館四處史庫成均館四學各藏一件事分付
정조 18년
以李羽晉囚單子傳于朴宗來曰付過還職
정조 18년
朴宗來啓曰大司憲執義掌令二員持平二員俱未差監察茶時之意敢啓傳曰知道
정조 18년
鄭大容以兵曹言啓曰傳曰宣傳官金煐不知去處所爲痛駭江界採蔘軍充定下送丹把黃把撤還後放送事分付宣傳官代卽爲擬入虛司果區處事命下矣依傳敎金煐下送該道使之充定江界府採蔘軍事該道道臣處行移之意敢啓傳曰知道
정조 18년
李晉秀以刑曹言啓曰依下敎毓祥宮守直內官鄭德欽嚴刑一次後咸鏡道明川府勿限年定配所卽爲押送之意敢啓傳曰知道
정조 18년
吏曹啓目觀此同知敦寧府事黃昇源上疏則以爲臣旣無敦寧仍因蹲冒有違法例亟令遞改亦爲白有臥乎所旣無敦寧則似當許遞是白乎矣宰臣所帶遞仍當否臣曹不敢擅便上裁何如判付啓依回啓施行爲良如敎
정조 18년
甲寅六月二十日辰時上御重熙堂吏兵房承旨入侍時行都承旨洪明浩左副承旨李益運假注書李允謙記注官金良倜記事官吳泰曾以次進伏訖上敎益運曰予素知南人中翹楚但承旨一人而向來一疏出於恃勢寧有如許道理乎去番放釋之敎中可惜二字但以外面言之此後事予當試觀之矣又敎曰領府事豈不慨然乎一人若曰如此則從其如此之言一人若曰如彼則又從其如彼之言本是覊旅之臣也可謂莫可奈何向筵問涯角二字之旨意故予果嚴敎矣領府事之必欲寄跡於涯角何也雖眞有是事予則曰非謂是也而領府事則必欲分作京鄕看之是甚意思承旨若逢領府事必傳此敎也益運曰臣則知涯角之旨別無他意故人或有問於臣曰涯角之意看作京鄕可乎云爾則臣必曰非謂是也上曰承旨可謂知予心者也又敎曰近來臺風之委靡已無餘地而去番金鍾秀放還處分後無一人敢言者此亦涉禁而然耶可見世無人也益運曰臺閣之風稜專係導率之如何而一有敢言者則從而摧折之以殿下聰明睿智之聖從前過中之擧亦豈來諫之道哉彼金鍾秀之罪犯國人之所共討輿情之所共憤而一朝放還殆若尋常爲臺諫者又安知聖意之有在而必欲敢言耶臣謂補衮之道惟在於開言路也明浩曰藥房入診久未爲之今日則聖體若何上曰膈間甚菀夜不能寐足可悶也仍命書榻敎曰進御淸肺湯一貼更爲煎入又命書榻敎曰進御淸肺湯前方中加倭黃連一錢山梔子七分片芩梔子鬱金各五分生地黃麥門冬各三分一貼煎入命書傳敎曰守令邊將初仕擇擬皇朝人孫忠臣子孫淸白吏子孫戰亡人遺裔西北松都耽羅人收用上敎泰曾曰汝知下番翰林之參坐於政廳之意乎泰曾曰知之矣上曰汝往政廳見政事得失必直書於時政記可也命退承史以次退出
정조 18년
行都承旨鄭大容坐直行左承旨洪義榮坐右承旨李羽晉坐左副承旨金啓洛坐右副承旨兪漢寧坐同副承旨朴宗來坐直注書鄭文始病一員未差假注書李允謙仕直事變假注書柳遠鳴仕
정조 18년
鄭大容以都摠府言啓曰今日入直內三廳武兼禁軍及軍兵等中日習射請出標信傳曰知道
정조 18년
鄭大容啓曰禁衛營將官來言今日本營軍兵日次私習云矣敢啓傳曰知道
정조 18년
鄭大容啓曰御營廳將官來言今日本廳軍兵日次私習云矣敢啓傳曰知道
정조 18년
朴宗來啓曰大司憲奇彦鼎掌令姜文會持平愼性眞洪樂敏在外執義李遇濟掌令鄭毅祚未肅拜監察茶時之意敢啓傳曰知道
정조 18년
傳于朴宗來曰以耆堂久勞於夙夜內局提調洪檍許遞
정조 18년
以訓鍊都監千摠望筒傳于鄭大容曰以渠之事端言之竄配已失刑雖無前之霈澤混被宥還之典而刑政則萬萬不成說其在不與同中國之義豈敢排衆首先檢擬於落點之官職乎落點筆一汚於李光燮之名上其筆將焉用哉此擬亦從訓將近來工夫中一端不欲致責任其所爲定于心中者何必處分乎宜使都相兵判知此意
정조 18년
兵曹口傳政事宣傳官趙濟民武兼朴基成相換
정조 18년
鄭大容以兵曹言啓曰今六月二十一日武臣賓廳講書日次而以中日相値不得爲之之意敢啓傳曰知道
정조 18년
鄭大容以兵曹言啓曰卽接南所衛將鄭元大牒報則金虎門南邊月廊外壁築墻頹仆處及同門北邊月廊部將直所外壁築墻頹仆處今已改築云兩處把守軍兵還爲入直之意分付何如傳曰允
정조 18년
鄭大容以壯勇營言啓曰本營將校射會時連七巡全布人依節目別單書入之意敢啓傳曰知道
정조 18년
鄭大容以訓鍊都監言啓曰因兵曹草記金虎門南邊月廊外壁築墻一間許及北邊月廊外壁築墻一間許頹仆處今已改築兩處把守金虎門軍十六名還入直所將校解送之意敢啓傳曰知道
정조 18년
鄭大容以義禁府言啓曰海美前縣監柳殷鉉卽其地定配事承傳啓下矣柳殷鉉卽其地忠淸道海美縣定配而時在任所云以承傳內辭意具罪目依例發遣府書吏交代後卽其地定配之意敢啓傳曰知道
정조 18년
領府事蔡濟恭箚曰伏以臣卽伏見訓局千摠望筒所下傳敎不勝萬萬惶懍之至臣自在卿宰聞各營都相於大小軍任差出之際每與該將臣互相持難體統或至有損未嘗不以此不韙近年以來以臣無似承乏忝叨於都相之任凡於軍任差擬一委將臣不之置疑蓋不特軍任自是將臣所管或恐因是而有妨體統故耳昨於千摠望淨書來示之際亦依前霎看初不留意今承傳敎之後始覺李光燮之罪實不可與同中國因赦蒙宥大是小人之幸矣軍門之任何患乏人而乃以此汲汲檢擬以達於香案之前該將臣所爲豈非無嚴之甚乎以聖上山藪之量雖欲置而勿問其在嚴國綱杜後弊之道不可仍置臣謂訓鍊大將徐有大亟施譴罷之典宜矣臣名以都相此等事不能檢察致煩聖敎其觸事昏耗不能事事之狀於是益著伏乞亟降威罰以勵具臣以安私分焉取進止答曰省疏具悉卿懇望筒書下之敎在卿匪怒特以兼綰其營也該帥譴罷烏可已也而昨日惠堂之不敍亦念爲任數遞之弊旋以越俸改書出矧彼號之曰三軍司命之任者乎先施越俸之典卿則安心勿辭仍傳于朴宗來曰此批答遣史官傳諭
정조 18년
甲寅六月二十一日二更上御重熙堂都承旨入侍時行都承旨鄭大容假注書李允謙記注官承膺祚記事官吳泰曾以次進伏訖上命書榻敎曰王大妃殿進御加味香橘茶十貼製入又命書榻敎曰王大妃殿進御消風散一貼煎入又命書榻敎曰進御淸肺湯一貼煎入又命書榻敎曰進御淸肺湯依初方一貼更爲煎入命退承史以次退出
정조 18년
行都承旨鄭大容坐直行左承旨洪義榮坐右承旨李羽晉坐直左副承旨金啓洛坐右副承旨兪漢寧坐同副承旨朴宗來坐注書鄭文始病一員未差假注書徐俊輔仕直李允謙仕事變假注書柳遠鳴仕
정조 18년
兪漢寧啓曰大司憲奇彦鼎掌令李益恢持平愼性眞洪樂敏在外執義李遇濟掌令鄭毅祚未肅拜監察茶時之意敢啓傳曰知道
정조 18년
李羽晉啓曰卽者副校理朴鍾淳以其親病陳疏經出原疏纔已捧入矣所當直捧禁推傳旨而此與無端經出有異推考警責何如傳曰允
정조 18년
鄭大容以兵曹言啓曰依下敎上土僉使尹衡烈從浦萬戶柳漢源竝拿入發問目取招問目內平南上土從浦皆是厭避之窠而平南萬戶李敬熙昨已肅拜汝等何爲而昨日不卽出肅今日始爲出肅其間委折從實直告則尹衡烈柳漢源所供內以爲都政日至夜深後而未見除拜之政目昨日早朝始爲聞知而廳座已罷例不敢無時肅拜故今日始肅惶恐遲晩云而上土從浦除拜雖在於夜深之後翌日始爲聞知之供殊涉慢忽屢次盤問終始一辭爲先捧供以入之意敢啓傳曰尹衡烈之積年廢枳時帶殘司者容有一分可恕柳漢源之以宣傳官敢曰不知不知亦罪衡烈降定該院勤仕參軍漢源依金煐例充定丹黃把採蔘軍待畢採放送其代竝卽口傳擇差可也
정조 18년
鄭大容以兵曹言啓曰本曹草記上土僉使尹衡烈從浦萬戶柳漢源捧供以入事批旨內尹衡烈之積年廢枳時帶殘司者容有一分可恕柳漢源之以宣傳官敢曰不知不知亦罪衡烈降定該院勤仕參軍漢源依金煐例充定丹黃把採蔘軍待畢採放送其代竝卽口傳擇差可也事命下矣依傳敎尹衡烈降定訓鍊院勤仕參軍柳漢源下送該道充定江界府丹黃把採蔘軍事該道道臣處行移之意敢啓傳曰知道
정조 18년
兵曹口傳政事以金宗喆爲從浦萬戶
정조 18년
以上土僉使望筒傳于鄭大容曰旣無特敎則當依格例差出此望筒勿施
정조 18년
兵曹口傳政事以李禧培爲上土僉使
정조 18년
以李羽晉以承文院都提調意啓曰院吏文學官朴顯範陞六代幼學鄭恬差下付軍職冠帶常仕何如傳曰允
정조 18년
傳于兪漢寧曰時囚罪人李益運府內保囚
정조 18년
兪漢寧以義禁府言啓曰時囚罪人李益運府內保囚事命下矣李益運府內保囚之意敢啓傳曰知道
정조 18년
副校理朴鍾淳疏曰伏以臣以人則至庸愚也以地則至單寒也僥倖公車雖竊科名出入榮塗本非攸期伏蒙我殿下不世之洪造限後試券至蒙御批紙背恩敎特命陞階宸翰煇煌永作傳家之寶丹綸迥絶特推念舊之意臣闔門相對聚首感泣惟以不避湯火夷險向前思效涓埃之萬一乃者瀛館新命又及於萬不近似之身數日之間除旨聯翩臣銜恩畏義章皇出肅仍因蹲冒亦且有日臣之諛才蔑學自在講製之班庶蒙聖明之俯燭今於淸朝論思之任豈有一分堪承之望而亦不敢爲據實祈免之計只益惶恧不知所出卽於玉署持被之中得聞臣母猝患暑癨之症嘔泄兼作水穀不下藥餌罔效達夜宛轉臣自聞此報方寸煎灼按住不得忙陳短章徑出禁門伏乞聖明亟命遞改臣職名以便救護仍治臣擅離之罪以肅朝綱不勝幸甚云云首疏具悉爾其勿辭救護
정조 18년
甲寅六月二十二日申時上御集福軒都承旨入侍時都承旨鄭大容假注書徐俊輔記注官金良倜曺亨壽一提學鄭民始檢校直提學徐有防檢校直閣徐榮輔待敎李存秀以次進伏訖民始曰日熱如此癤候諸節若何上曰以日熱之致尙未得差可矣民始曰傳藥之後無刺痛之候乎上曰有時刺痛矣上曰甘雨開霽旋卽陽爆民事何如云耶民始曰雨暘均適農形庶占大有云矣上曰王大妃殿進御消風散一貼煎入出榻敎上曰進御淸肺湯一貼煎入出榻敎仍命退諸臣以次退出
정조 18년
行都承旨鄭大容坐直行左承旨洪義榮坐直右承旨李羽晉坐左副承旨金啓洛坐右副承旨兪漢寧坐同副承旨朴宗來坐注書鄭文始病一員未差假注書徐俊輔仕李允謙仕直事變假注書柳遠鳴仕
정조 18년
朴宗來啓曰大司憲奇彦鼎掌令李益恢持平愼性眞洪樂敏在外執義李遇濟掌令鄭毅祚未肅拜監察茶時之意敢啓傳曰知道
정조 18년
傳于鄭大容曰在外摠管許遞前望單子入之待下批牌招
정조 18년
摠管前望單子入之都摠管西淸君煋副摠管李性默落點
정조 18년
以同知柳孝源掃墳呈辭傳于鄭大容曰給由與摠管中衆所共知老病及兼帶軍門人竝許遞前望單子入之待下批牌招推移入直
정조 18년
摠管前望入之都摠管具㢞副摠管李鼎運落點
정조 18년
同敦寧白師謹疏曰伏以天休滋至景祿無疆方當千一之慶辰政切億兆之歡祝區區下情曷勝忭賀臣於日昨伏奉除旨以臣爲同知敦寧府事者臣感激恩私竭蹶祗肅粗伸叩謝之忱而第臣本無敦寧揆以法典在所當遞玆敢短章自列仰瀆崇嚴伏乞聖慈亟命該曹照例遞改以存公格以安私分千萬幸甚臣無任云云答曰省疏具悉疏辭下該曹稟處
정조 18년
甲寅六月二十三日初更上御集福軒都承旨入侍時都承旨鄭大容假注書徐俊輔記注官金良倜記事官吳泰曾直提學徐龍輔待敎李存秀以次進伏訖上曰今日之熱可謂近來初有矣龍輔曰然矣癤候諸節此時若何上曰姑未快差矣上曰畿內農形何如云耶龍輔曰雨暘均適播種及時可占豐穰云矣上曰抄啓文臣輩講義不成貌樣前抄啓之竝減以其渾昧於經義也以講義觀之則今抄啓猶不及於前抄啓豈不駭然乎龍輔曰抄啓文臣皆是年少科儒其所用工於平日者卽不過表賦等科文故經義則姑未免生疎矣上曰渠輩雖曰年少新進名以文官不識大學行用文義顧何以事君從政乎近來儒生之不治經義而只爲規規於科工便一痼弊矣予欲於今番抄啓文臣中擇一最無良者大則削科小則勿許通淸使科儒輩咸知不識經義則不敢生僥倖之望卿須以此意嚴飭於抄啓文臣輩可也龍輔曰聖敎誠至當矣抄啓文臣輩若聞此敎則必當感畏交至勤孜做工其效豈但止於抄啓文臣而已乎上曰王大妃殿進御消風散停止加味正氣散一貼煎入出榻敎上曰進御淸肺湯一貼煎入出榻敎龍輔曰道內元還本來不敷每當麥嶺狀請加分無歲不然今番鋤役方張之時各邑請報日以踏至依近例就留庫中量宜加分何如上曰依爲之出擧條龍輔曰道內還上各穀中南陽豐德朔寧三邑牟還過多衿川一邑稷還過多每當分糶之時民不願受及其捧納之際爲弊尤多若以相當宜土之穀從便換作則公無所損民受實惠南陽牟四百石豐德牟七百石待秋作租朔寧牟一百三十石待秋作粟衿川稷七百石亦爲待秋作租實合便宜故敢此仰達矣上曰依爲之出擧條仍命退諸臣以次退出
정조 18년
行都承旨鄭大容坐直左承旨韓晩裕坐右承旨徐榮輔坐左副承旨李羽晉坐右副承旨兪漢寧坐直同副承旨閔昌爀坐注書鄭文始病一員未差假注書徐俊輔仕直李允謙仕事變假注書柳遠鳴仕
정조 18년
李羽晉啓曰大司憲奇彦鼎掌令李益恢持平愼性眞洪樂敏在外執義李遇濟掌令鄭毅祚未肅拜監察茶時之意敢啓傳曰知道
정조 18년
備忘記森森坡萬戶金鼎亨下直長弓一張長箭一部片箭一部筒兒一箇賜給
정조 18년
傳于鄭大容曰左承旨許遞與未差之代前望單子入之待下批牌招察任
정조 18년
承旨前望單子入之徐榮輔閔昌爀韓晩裕落點傳于徐榮輔曰右承旨入侍
정조 18년
傳于韓晩裕曰左承旨入侍
정조 18년
鄭大容啓曰宣傳官趙濟民相換單子未及啓下經先頒布臣之不能檢飭之罪不勝惶恐而該吏自本院科治原單子勿施何如傳曰允
정조 18년
兵曹口傳政事宣傳官安思烈都摠經歷李敏植相換宣傳官兪鉉商都摠經歷李萬吾相換
정조 18년
以漢城判尹尹師國初度呈辭傳于李羽晉曰詞訟之任不可數遞雖以近年言之除非周年或十許朔則未敢求遞而今則刑曹堂上不但無難尋單京兆亦然當初呼望之都承旨禁推呈辭勿施今日捧入承旨從重推考
정조 18년
以漢城府民家頹壓別單傳于李羽晉曰恤典令該廳卽爲分給事分付
정조 18년
鄭大容以兵曹言啓曰新除授北評事李相璜呈狀內老母今年七十歲揆以法典在所當遞平南萬戶李敬熙承重祖父母今年俱以七十歲法不當遠離赴任呈狀乞遞邊將之親年七十無兄弟獨身者許遞其任載在法典北評事李相璜平南萬戶李敬熙竝改差何如傳曰允李敬熙不可無故作散時仕中相換可也
정조 18년
鄭大容以壯勇營言啓曰本營軍兵等中日試射時鳥銃沒技人依節目別單書入之意敢啓傳曰知道
정조 18년
李羽晉以義禁府言啓曰卿宰禁推該府草記待批下捧供載在大典通編矣時囚罪人洪明浩係是卿宰敢啓傳曰日熱如此飭已施矣分揀放送可也
정조 18년
李羽晉以賑恤廳言啓曰漢城府民家頹壓別單判付內恤典令該廳卽爲分給事分付二三間小戶何必區別完頹多少一體題給此後依此擧行事命下矣取考前後別單中部字內完少頹多一戶布一疋東部字內全家頹壓三戶各錢二兩完少頹多十七戶二三間中完多頹少七戶各布一疋西部字內全家頹壓十五戶全幕頹壓五戶各錢二兩完少頹多三十三戶二三間中完多頹少四戶各布一疋南部字內全家頹壓七戶各錢二兩完少頹多十四戶二三間中完多頹少十一戶各布一疋壓死一人錢二兩布一疋北部字內全家頹壓五戶各錢二兩完少頹多十五戶二三間中完多頹少四戶各布一疋合錢七十二兩布二同七疋恤典已爲依例分給之意敢啓傳曰知道
정조 18년
甲寅六月二十四日辰時上御重熙堂左承旨入侍時行左承旨洪義榮假注書李允謙記注官金良倜記事官吳泰曾以次進伏訖上命書傳敎曰詞訟衙門之連五日不坐政院之措辭請推故事卽然刑漢兩司無端闕坐該房默無一言而廟堂亦不致責承宣勢將自上處分該房承旨遞差此後申明舊規命書榻敎曰進御淸肺湯一貼煎入命退承史以次退出
정조 18년
行都承旨鄭大容坐直左承旨韓晩裕坐右承旨徐榮輔內閣直左副承旨李羽晉坐直右副承旨兪漢寧坐同副承旨閔昌爀坐注書鄭文始病一員未差假注書徐俊輔仕直李允謙仕事變假注書柳遠鳴仕
정조 18년
藥房都提調臣洪樂性副提調臣鄭大容啓曰伏未審日間聖體若何寢睡水剌之節何如連進湯劑之後調攝諸節益有差勝乎臣等率諸御醫趁早入診詳察聖候爲宜臣等不任區區伏慮敢來問安竝此仰稟答曰知道
정조 18년
鄭大容啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 18년
傳于閔昌爀曰同副承旨入侍
정조 18년
傳于李羽晉曰左副承旨入侍
정조 18년
備忘記從浦萬戶金宗喆下直長弓一張長箭一部片箭一部筒兒一箇賜給
정조 18년
以禮曹判書金載瓚三度呈辭傳于李羽晉曰還給
정조 18년
以兵曹判書具庠三度呈辭傳于李羽晉曰加給由牌招開政
정조 18년
以黃海監司李泰永啓本遺漏老人開坐事判下內啓下吏曹政官牌招開政下批爲良如敎
정조 18년
傳于鄭大容曰吏曹堂上前望單子入之
정조 18년
吏曹堂上前望單子入之判書金載瓚參判黃昇源參議金履翼落點
정조 18년
鄭大容啓曰吏曹判書金載瓚參判黃昇源牌不進推考傳旨今方捧入而開政命下之後如是違牌不卽擧行事甚未安竝更卽牌招何如傳曰允
정조 18년
傳于鄭大容曰兵判批下更爲牌招
정조 18년
鄭大容以兵曹言啓曰內禁衛將趙雲行羽林衛將尹壽民景福宮衛將金光潤俱以身病猝劇時月之內勢難供職呈狀乞遞領軍之將及輪番之任不可久曠竝改差何如傳曰允
정조 18년
有政吏批判書金載瓚參判黃昇源進參議未差左副承旨李羽晉進以李在學爲禮曹判書李身晦爲戶曹參判閔台爀爲知義禁鄭昌順爲內醫提調丁志德爲工曹正郞閔百準爲司䆃僉正李弘達爲監察任㸁爲省峴察訪朴宗岳爲冬至兼謝恩正使金履素爲進賀使鄭大容爲副使鄭尙愚爲書狀官韓光慶爲愍懷墓守衛官承文著作單朴鼎元養賢直長單承慶恒同義禁單閔台爀
정조 18년
兵批判書具庠進參判柳誼入直參議姜彝正參知李祉永病都承旨鄭大容進以吳載重爲內禁將崔重敎爲羽林將徐命泓爲景福將閔亨默爲都摠經歷崔顯重爲北評事安相普金麟瑞金弘章韓漫韓泰相印重載吳重鉉吳泰瑞爲同知崔光彦崔德獜呂光尹韓國弼洪五範金振萬爲僉知許瑍爲德浦僉使平南萬戶李敬熙內乘金鎭億相換副司直洪義榮金啓洛朴宗來副司正李克孝李秉德鄭恬
정조 18년
鄭大容以兵曹言啓曰卽接西所衛將韓鼎運牒報則景秋門內東邊柳木一株年久腐傷以致折落云令該所依例斫去之意敢啓傳曰知道
정조 18년
吏曹啓目粘連觀此同知敦寧府事白師謹上疏則以爲臣本無敦寧揆以法典自在當遞亟令該曹照例遞改亦爲白有臥乎所旣無敦寧則似當許遞是白乎矣宰臣所帶遞仍當否臣曹不敢擅便上裁何如判付啓依回啓施行
정조 18년
兵曹判書具庠疏曰伏以臣於見任黽勉而行公矣黽勉而行政矣再尋呈單獲蒙恩暇臣誠且感且幸庶幾解此重負卽者三度加由出於格外仍復開政有命召牌儼臨臣於是茫然失圖不勝惶蹙之至也噫臣之空疎之姿迷鈍之識其於銓職萬難承當非但臣自知已審卽同朝之所共知伏惟天日在上無微不燭如臣伎倆姸醜已露錙銖莫逃而今過一朔尙逭郵罰者誠以如天之度曲加包荒宜譴則歸之於無知當誅則責之以戒後臣之罪負愈積而上之庇覆愈摯臣之震霣感戴當作何懷哉然而無妄雖與故犯有異僨誤則一也閑窠雖與緊關有間用人則一也每出一望不啻三思疑惑反滋昏昧轉甚承批之後氣息稍舒政命之下又復恐懼風動草偃終蔑遷改之效心勞形役徒切消爍之憂此乃眞情實際非出例讓飾套而又有衆目所覩昭著難掩者卽實病也臣於日前偶患關格眞元澌脫貞疾闖發豈有可强之勢而臣之所矢心者惟在於身非己有力盡而後已故不敢遽然稱病幸得調息乍痊應行之坐趁期皆赴大政之行亦是非意到今可謂力已盡矣況都政已過必辭乃已卽所謂銓家之瓜限雖使臣有才可堪無病可言固不當因仍蹲冒也決矣今若不顧渠之人器不恤人之譏笑而徒懷怵畏唐突復出則前頭狼狽姑不暇論目下廉防其當何如哉玆不得不略入文字仰瀆崇嚴伏乞天地父母俯賜矜諒亟許遞改則聖明綜核之政終始生成之澤臣當攢手而頌隕首以報臣不勝瞻天祈懇伏地顒祝之至云云答曰省疏具悉卿其勿辭行公
정조 18년
甲寅六月二十五日辰時上御誠正閣藥房入診入侍時都提調洪樂性副提調鄭大容假注書徐俊輔記注官承膺祚記事官吳泰曾一提學鄭民始檢校直提學徐有防直提學徐龍輔檢校直閣徐榮輔待敎李存秀醫官金孝儉金光國周命新李敬培李敏德李周憲吳仁豐卞以次進伏訖樂性曰日熱如此聖體若何癤候諸節亦何如上曰一樣矣如此劇熱大臣入來故不得已梳洗矣涼劑今已多服而尙未差勝此蓋醫書所云陽氣上蒸者也酬應若過則又添膈症此甚悶然樂性曰當夏涼劑雖曰例藥而今則進御幾爲十餘貼下情焦悶不可盡達上曰近日則早服涼劑不無淸上之效而夜眠若穩則誠可幸樂性曰以日熱而然乎以癤處刺痛而然乎上曰非但刺痛日熱誠難堪矣樂性曰酬應雖過多物來順應俾無上氣之症伏望上曰每以此自勉而至於事務緊冗之時自不得如此矣樂性曰飮啖若何上曰日熱如此不能善飯矣樂性曰今日卽中伏也炎節尙遠此爲伏悶樂性曰王大妃殿氣候何如上曰以暑症欠寧下情悶迫矣樂性曰湯劑何以爲之乎上曰問安承聞後當有下敎矣樂性曰惠慶宮氣候何如上曰一向矣慶辰穩穩陪過諸人亦皆入來甚爲欣滿樂性曰臣猥忝近戚獲參內宴伏不勝榮感之至上曰明年卽是國朝初有之慶慶祝喜懼一心兩切今年則仰承慈意不欲張大故外面應行之禮亦不得爲之矣樂性曰連日霖雨之餘慶辰則快占淸朗之喜此莫非聖孝之仰格伏庸欽仰樂性曰醫官入診何如上曰置之上曰進御淸肺湯一貼煎入出榻敎樂性曰元子宮氣候何如上曰好過矣樂性曰湯劑已爲煎待入之何如上曰入之上曰都承旨出去與醫官持湯劑同入他承旨使之入侍賤臣承命出傳與李羽晉偕入進伏上曰金孝儉有子幾人乎孝儉曰有二子矣樂性曰昨以漢城府事有所探問則已坐起云矣今則臣之昏錯如此全不事事伏不勝悶然矣上曰卿則只當臥閤而右揆今旣新拜凡係修擧之事往復爲之好矣本司坐起久不爲之云須以從近擧行之意往復右相也樂性曰今番使行伏蒙恩點而見今臣之筋力無以自强特賜體諒伏望上曰雖微卿言予已知之當卽勉副矣命書傳敎曰領相陳懇若此冬至兼謝恩正使之任今姑許副今日政以耆社外大臣擬入上曰明年卽皇帝卽位六十年也宜有進賀使而兼行與別使尙未決定五十年進賀雖有已例今番則專送別使以示稍異之意爲好矣樂性曰聖敎至當矣以別使完定似得宜矣命書傳敎曰明年卽皇帝卽位六十年也當有進表稱賀之擧進賀使今日政別爲差出拜表吉日以十月念後推擇事分付該曹上曰兩使行當以大臣爲正使而兩大臣之排擬誠難矣樂性曰然矣上曰日熱如此大臣先退羽晉曰香室書寫忠義旣自政院取才啓下則勳府似不當謂以忠義直爲汰去而日前書寫忠義自該府汰去之後所謂取才之徒別無善書者尙未差代事極可悶蓋其人雖至微任則不輕今後則書寫忠義之汰易專屬本院定式施行何如上曰依爲之如有可汰之罪往復該房略倣進來之規使該堂亦不至於全不相闕可也出擧條仍命退諸臣以次退出
정조 18년
甲寅六月二十五日巳時上御重熙堂右承旨入侍時右承旨徐榮輔假注書徐俊輔記注官承膺祚記事官吳泰曾一提學鄭民始檢校直提學徐有防直提學徐龍輔待敎李存秀以次進伏訖民始曰日熱去而益甚癤候若何上曰癤處尙未差勝而夜來亦不得穩眠矣民始曰涼劑之多貼進御誠不勝伏悶矣上曰今番別使之行當在於冬至使之後矣民始曰如不過四五日差後矣民始曰露梁鎭旣屬本營之後該鎭錢穀亦爲句管於本營而卽聞該鎭給債錢二千五百兩乃是自禁衛營劃給該鎭以爲放債需用之資而所受者太半是禁營吏卒利錢或不準給若欲收拾原錢則有非該鎭將所能爲云旣屬本營句管則錢穀亦係軍需不可任其疎虞若自禁營收捧則自是該營吏卒其勢甚易當初劃給錢二千五百兩自該營還爲收捧而其代則亦自禁營更爲準數給代自該鎭主管收放則在禁營別無所損在該鎭亦甚便好故敢此仰達矣上曰依爲之出擧條民始曰軍器色鳥銃不敷今方連爲新造而加時木舊儲盡用以年所捧太半不足全羅左右水使處以各五百介斫取待明春嶺湖漕船上來時從便付送之意知委何如上曰依爲之出擧條民始曰各邑移轉今已盡分城餉節目將爲啓下而第有一事不可不稟定者城餉餘數不及二萬石自昨冬僅僅收拾今爲四萬石零而旣罷添餉條此後更無添益之道謹守此數不至虧欠然後庶無不成樣之歎道臣之不得停退代錢捧留雖已定式而若或有不得不停退除耗之時則支放不足勢將如前請原餉而放料則原數又將耗縮誠甚可悶外方支放之需亦有給代之規北漢校卒比諸外方校卒緊歇自別城餉之於各衙門穀輕重亦異日後若値停退除耗之時則耗條以京畿他衙門穀給代輸納之意定式何如上曰依爲之出擧條民始曰本廳需用專靠德池屯稅而年來屯稅漸次減縮比諸數十年前殆不及半數本廳之不成樣多由於此究厥弊端專由於屯民之百般肆惡不爲應稅而然營邑則一聽民訴而全不顧籍有非京廳將校所能威制而收拾軍需之所資給決不可一任頑民之乾沒不可無別樣變通以爲復舊之道此後則地方官協力收捧如有恃惡頑拒之類各別嚴治以懲他人而該地方官若或不勤擧行則自本廳草記重勘之意定式申飭何如上曰依爲之出擧條有防曰尙方有各色待令別綃而都數迨近四十疋其間或有年久渝色者此若一向留置則實有無用之慮故敢此仰達矣上曰何爲而至此之多乎有防曰近來元無別入之敎故次次至於比多矣上曰尙方亦有遺在貴矣民始曰近無內入故自多遺在矣上曰各色各留二疋以爲待令件其餘竝內入可也有防曰白絲今年燕貿絶少備忘則僅僅充補而院中所用誠悶迫矣上曰然則備忘外別綃不令多織似無窘束之患矣有防曰然矣上曰王大妃殿進御加味正氣散停止加味六和湯自今日一貼式限三貼煎入出榻敎上曰水原留守入侍出榻敎賤臣承命出傳與水原留守趙心泰偕入進伏上曰城役方到何境乎心泰曰南北門樓虹霓今幾垂成以城堞言之限五十間先爲始築亦到七八層矣上曰目今財力姑無不足之患乎心泰曰姑無此患矣上曰公廨之不得不添造者許令圖形以進矣日昨見李儒敬所上則間數太多不可不汰冗而取緊矣命承旨展圖形上曰從某至某略干間添造其餘從某至某則除之可也心泰曰圖形時臣亦與聞而伊時以不得不添入圖出矣今伏承下敎始爲怳然矣當以此奉行矣上曰卿何日當下去乎心泰曰數日中當下去矣上曰水原行宮間數許多每年水潦及解凍後頹圮處修繕一事不可責之於一留守此則自朝家別般措劃以給好矣民始曰誠如聖敎矣城役物力措劃時亦當一體措劃以爲永久遵用之道斷不可已也有防曰曾聞年前留守爲公廨修補之資每年以百兩所出之錢補用事有所定式云未知其間如何用否而此則不可當百分一矣命退諸臣以次退出
정조 18년
行都承旨鄭大容坐直左承旨韓晩裕坐右承旨徐榮輔坐左副承旨李羽晉坐直右副承旨兪漢寧坐同副承旨閔昌爀坐注書鄭文始病一員未差假注書宋冕載仕李允謙仕直事變假注書未差
정조 18년
閔昌爀啓曰大司憲奇彦鼎掌令李益恢持平洪樂敏愼性眞在外執義李遇濟掌令鄭毅祚未肅拜監察茶時之意敢啓傳曰知道
정조 18년
鄭大容啓曰假注書徐俊輔身病猝重勢難察任今姑改差何如傳曰允
정조 18년
徐俊輔改差代以宋冕載爲假注書
정조 18년
兪漢寧啓曰吏曹郞廳來言御覽官案修正次請出矣敢啓傳曰知道
정조 18년
鄭大容啓曰事變假注書柳遠鳴身病猝重勢難察任今姑改差何如傳曰允
정조 18년
備忘記上土僉使李禧培下直長弓一張長箭一部片箭一部筒兒一箇賜給
정조 18년
兵曹口傳政事上土僉使李禧培西林僉使李洽相換
정조 18년
以兵曹監軍單子傳于閔昌爀曰在外人口傳相換
정조 18년
兵曹口傳政事武兼李彬都摠經歷金坊相換
정조 18년
以全羅監司李書九狀啓扶安縣金振郁拯活人命事傳于李羽晉曰扶安金振郁獨騎一葉漁艇冒涉七山險洋拯救十人何惜一資賞加令該曹口傳下批俾遐土瞻聆知重民命之意官敎卿其祗受卽爲曉諭出給事回諭
정조 18년
徐榮輔以賑恤廳言啓曰漢城府民家頹壓別單判付內恤典令該廳卽爲分給事命下矣東部字內完少頹多一戶布一疋西部字內全幕頹壓二戶各錢二兩北部字內完少頹多一戶二三間中完多頹少一戶各布一疋合錢四兩布三疋恤典依例分給之意敢啓傳曰知道
정조 18년
甲寅六月二十六日辰時上御重熙堂右副承旨入侍時右副承旨兪漢寧假注書徐俊輔記注官承膺祚記事官吳泰曾以次進伏訖上曰香室單字何等尊重而乃敢雜以草氣何忠義書納乎注書知入賤臣承命出以入番忠義咸若熙回奏漢寧曰朝者廳坐時忠義來呈單子而有誤書者該房飭責矣今又若此草率誠駭然矣上曰此後則該房各別申飭可也仍命書判付訖命退諸臣以次退出
정조 18년
甲寅六月二十六日巳時上御重熙堂都承旨入侍時都承旨鄭大容假注書徐俊輔記注官承膺祚記事官吳泰曾一提學鄭民始檢校直提學徐有防金載瓚直提學徐龍輔檢校直閣徐榮輔待敎李存秀以次進伏訖民始曰日熱益甚癤候諸節若何上曰尙未快差矣民始曰涼劑之連日進御下情悶迫矣上曰涼劑雖已多服而苦無其效是可悶也民始曰日熱如此故尙遲差勝之慶矣日候若過處暑而涼生則自當次次勿藥矣上曰庚熱尙餘一朔之久尤可悶也上曰摠廳還上之年年積逋者昨年幾皆捧置云今則各庫皆得充實乎民始曰昨年幾皆盡捧而尙多未收穀者若稍稍收拾則可得成樣矣上曰積逋之收穀誠是難事矣上曰畿營聞有新營云何如耶龍輔曰近來則頗成貌樣亦有規模而敎鍊官輩時時肄射云矣上曰亦有射場乎龍輔曰有之而以其步數之不足僅僅成樣未免仰射云矣有防曰臣之在畿營時始創新營而其時則不過草創而已今則幾皆整頓而頗成貌樣云矣上曰注書出去使宣傳官率江界邊將入侍賤臣承命出傳與宣傳官許溟從浦萬戶金宗喆上土僉使李禧培平南萬戶金鎭億偕入進伏上曰江界邊庭重地爾等須遵前邊將已例善爲之可也宗喆等曰當盡心爲之矣上曰江界邊將所爲者何事宗喆曰防守也上曰留防乎赴防乎宗喆曰臣以新除之故留與赴間未能詳知矣上曰身爲邊將而尙不知江界邊將之赴防誠駭然矣上曰從浦萬戶金宗喆令兵判決棍出榻敎上曰守禦使之病近日則何如耶存秀曰尙未差減矣仍命退諸臣以次退出
정조 18년
甲寅六月二十六日酉時上御重熙堂坐直承旨入侍時左副承旨李羽晉假注書宋冕載記注官承膺祚記事官吳泰曾以次進伏訖上曰忠義事何如是致此欠敬其果問而知之乎羽晉曰朝以此事推治其下吏竝與忠義而欲爲除汰矣但能書者惟難其人所謂代入者恐有反不如之慮故姑爲置之矣上敎羽晉曰本廳有先朝受敎揭板明日入侍謄奏可也上曰注書宋冕載入來乎羽晉曰入來矣上曰汝之講義其成說乎予非責汝以深辭奧旨只就章句中易見易解之義其所條問而亦不能對汝自兒時不讀大學書乎大學之道開卷第一義也以文士爲名而若是其矇昧魯莽豈非可恥之甚者乎應講諸臣連爲課試其中文臣當有別般嚴處以此意汝須親往諸僚家一一傳諭而汝則勿擬於注書望之意知之仍命退承史以次退出
정조 18년
行都承旨鄭大容坐直左承旨韓晩裕坐右承旨徐榮輔內閣直左副承旨李羽晉坐直右副承旨兪漢寧坐同副承旨閔昌爀坐注書鄭文始病一員未差假注書趙萬元仕直李允謙仕事變假注書曺錫中仕
정조 18년
藥房提調鄭昌順副提調鄭大容啓曰庚炎轉甚伏未審此時聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如元子宮氣候何如臣等不任區區下忱敢來問安竝此仰稟答曰知道
정조 18년
徐榮輔啓曰大司憲奇彦鼎掌令李益恢持平洪樂敏愼性眞在外執義李遇濟掌令鄭毅祚未肅拜監察茶時之意敢啓傳曰知道
정조 18년
宋冕載改差代以趙萬元曺錫中爲假注書
정조 18년
傳于李羽晉曰莫重薦獻與啓下有相左者該署該曹事萬萬駭然當該坐上竝罷職雖以判堂言之出肅之後不卽校正亦爲遞差該署官員令該府拿問處之傳于李羽晉曰禮房承旨入侍
정조 18년
以宣傳官侍講單子傳于鄭大容曰講陣事飭令何如而一廳之中居不至於十三人之多其不能勤習可知萬萬駭然稍待生涼當爲親試抽栍捧講又或一毫不勤一不者卽其地嚴棍俱不者棍汰以此傳敎令兵曹書入於來頭親試時試記行首宣傳官若能這這檢飭豈有是乎爲先記過
정조 18년
以宣傳官射會單子傳于鄭大容曰講之不勤猶且嚴飭則名以武臣不嫺操弓十巡未滿四矢者至於四人之多近日以罰射勸奬之意果安在哉此試記勿施明日更爲射會又未滿四矢令監試將臣卽其地猛棍草記
정조 18년
以宣傳官講陣居首人別單傳于鄭大容曰銀帶不遠金榜邈然如許殘生前所未聞加之講又居不可知伎倆止此至於都劃居首自歸毛將焉傅免棍幸耳論賞猥矣別單勿施此後嚴飭
정조 18년
李羽晉以景慕宮都提調意啓曰本宮御覽植木帖子每四季朔修整以入矣今季朔則別無生枯之可以修整者御覽植木帖子姑不請出之意敢啓傳曰知道
정조 18년
李羽晉以禮曹言啓曰卽接寧陵別檢所報則本陵來六朔朔望焚香香今二十八日當爲祗受陪進而新除授參奉黃載天方在草土中別檢今方入直受香無人云參奉黃載天今姑改差其代卽令該曹口傳差出以爲受香之地何如傳曰允
정조 18년
吏曹口傳政事以金世淳爲寧陵參奉
정조 18년
鄭大容以都摠府言啓曰今日入直內三廳武兼禁軍兵等當爲中日習射而國忌正日相値不得爲之之意敢啓傳曰知道
정조 18년
行判中樞府事朴宗岳箚曰伏以臣於日昨伏奉恩命以臣爲冬至兼謝恩正使念臣向叨是任也終未免僨事司直之地人言峻發聲罪狼藉至曰辱國貽羞又曰專對之任不可責之於人人蓋其爲不諒事實之如何操切凌踏無復餘地至今追思尙切悸懍今若諉以事屬稍久義重往役復此冒沒膺命則非但臣心之自恧其於廉防所係亦豈細故也哉臣受恩如天身非己有一分圖報之道惟在於筋力奔走不擇夷險而況萬里銜命四牡騑騑在臣爲宣力之當分則何敢爲占便圖避之計而百爾思惟承當無路外此疾病之難强人品之不稱有不暇論玆敢略入文字仰瀆崇聽伏乞聖明亟許變通以重使命以靖私義幸甚幸甚取進止答曰省箚具悉卿懇引義甚過矣且左相則躝跚之難强在所體諒此行無出卿右卿須安心治行仍傳曰此批答遣史官傳諭
정조 18년
甲寅六月二十七日卯時上御誠正閣藥房入診左承旨同爲入侍時藥房提調鄭昌順副提調鄭大容左承旨韓晩裕假注書李允謙記注官金良倜記事官吳泰曾待敎李存秀醫官金孝儉金光國周命新李敬培李周憲安昌禧卞以次進伏訖昌順曰庚炎極甚聖體調攝若何上曰膈氣煩菀癤候牽悶寢眊之節達宵未穩甚苦甚苦連進涼劑又粘膏藥而亦無顯勝之效所謂皮載吉無靈莫甚矣昌順曰大抵醫術類皆如此皇明世宗朝適患玉喉痞症有一慵醫進奏曰若用金鎖匙則卽差矣世宗從其言進御而果卽差勝自此以後稱之以名醫矣厥後喉痞症之復發時則雖連進金鎖匙而少無顯勝之效一世之晠稱名醫者反爲前日之庸醫云矣上曰今番進賀使左相當入去而行步周旋有難强爲勢將不得已而許免此外則皆有頉無可入去者昨與摠戎使已言之矣卿則何如昌順曰專對之責所重在焉臣雖不敢稱老而蒲柳之質年迫七十至於出疆之任固難仰副聖意矣上曰似然矣命書榻敎曰進御淸肺湯一貼煎入命退諸臣以次退出
정조 18년
甲寅六月二十七日未時上御重熙堂禮房承旨入侍時左副承旨李羽晉假注書趙萬元記注官承膺祚記事官吳泰曾以次進伏訖上命書傳敎曰惟予夙宵一心在於奉先祀典卽奉先中一事於昭降監之理係於致精致潔苾苾芬芬之謂明祀吉蠲爲饎之謂孝享一有欠焉不若不祭此所以申戒齋官屢飭有司俾盡誠敬仰冀垂歆者也廟宮陵園之入役熟手別創七十料窠豈爲渠輩而然寔爲祀典所重則香祝之所關尤有倍於祭物熟設廟號尊號之敬書專委於書寫忠義忠義得人然後祝板香封可以十分精潔昨日適因秋冬六朔殿宮陵園例封香單之請押有怳然覺得者至重至嚴之文書楷草相雜職由於渠輩看作苦役必欲規避致有此欠敬此皆酬勞奬勩反讓繖扇忠義以是之故年前至有誤書莫重字之事每一思之豈勝悚然欲矯弊端莫如疏鬱而張錫周一人特敎收用之後未聞更卽鱗次修擧然則受敎也通編也將爲束閣之空言是豈爲所重之意乎賓參守奉各一窠之屬之忠義卽爲渠輩疏鬱之大政其後書寫忠義意謂亦在於通融差除之中矣今聞不然云自今更爲定式書寫忠義與入番諸忠義通融差擬實職而多寡不敵當有劃一排定之式此則令該府論理草記如是定式之後其所取才尤宜審愼乙酉受敎何等嚴截而近來不擇猶復若前今後該府首堂與該房承旨眼同取才至於傳寫之時必盥手對準之際具公服無敢違越大抵香室本隷於校書館至今爲館官輪番之所而近又爲內外閤則入直官之勤怠內閣提學以下例兼提擧副提擧校理正字者其可不銳意致察乎以此傳敎香室及內閣勳府揭板亦爲載錄於政院禮房便覽又命書榻敎曰進御淸暑六和湯依書下方文人蔘代入沙蔘五分一貼煎入仍命退承史以次退出
정조 18년
行都承旨鄭大容坐直左承旨韓晩裕坐右承旨徐榮輔內閣直左副承旨李羽晉坐直右副承旨兪漢寧坐同副承旨閔昌爀坐注書鄭文始病一員未差假注書趙萬元仕李允謙仕直事變假注書韓致重仕
정조 18년
兪漢寧啓曰大司憲奇彦鼎掌令李益恢持平洪樂敏愼性眞在外執義李遇濟掌令鄭毅祚未肅拜監察茶時之意敢啓傳曰知道
정조 18년
以備邊司本司坐起堂上進不進單子傳于鄭大容曰如例次對則酬應難矣廟謨委置亦不可不念聞以坐起會于本司云大臣及諸堂中稟事者使之來待
정조 18년
鄭大容啓曰右議政李秉模備局稟事堂上鄭民始沈頤之徐有防李得臣尹行任依下敎來待矣傳曰入侍
정조 18년
傳于閔昌爀曰未署經守令當日署經與未下直守令皆令明日辭朝
정조 18년
閔昌爀啓曰未署經守令當日署經事命下矣諫院則旣已署經憲府除在外外未肅拜人員竝卽牌招以爲署經之地何如傳曰允
정조 18년
閔昌爀啓曰未署經守令當日署經事命下矣大司憲奇彦鼎掌令李益恢持平洪樂敏愼性眞在外執義李遇濟掌令鄭毅祚牌不進無以備員署經何以爲之敢稟傳曰只推更爲牌招
정조 18년
閔昌爀啓曰新除授吏曹參議金履翼方在罷散中何以爲之敢稟傳曰敍用牌招以爲進參誓戒之地可也
정조 18년
有政吏批判書金載瓚參判黃昇源參議未差同副承旨閔昌爀進啓曰禮曹參議今當差出而擬望之人乏少承旨竝擬何如傳曰允
정조 18년
閔昌爀以吏批言啓曰禮曹參議今當差出而前望中無故之人只有二人以二望擬入之意敢啓傳曰知道
정조 18년
以沈公燁爲寶城郡守鄭昌順爲禮曹判書徐邁修爲禮曹參判金基正爲同敦寧尹行任爲禮曹參議徐鼎修爲觀象監提調鄭大容爲司圃提調安景說爲宗簿主簿金逵瑞爲瓦署別提趙恒存爲崇陵別檢李鴻德爲端川府使許溟爲長興府使奉常直長單朴鼎元東學訓導單劉弘基兼春秋延東憲朴孝成以上竝單付郭山郡守單李甲會仍任事承傳靈巖郡守成範鎭金堤郡守崔吉憲相換寶城郡守沈公燁陽川縣令金鎜相換尹相重爲高原郡守
정조 18년
兵批判書具庠進參判柳誼參議姜彝正病參知李祉永入直行都承旨鄭大容進以尹昹爲同知李成德爲都摠都事朴明勳爲訓鍊判官李德純爲守門將趙恩錫爲夞怪萬戶任鎭廷蔡鵬翰尹任宰金振聲金夏重爲同知閔鍾醇姜佐臣宋寅夏李長英李光新李翼聖爲僉知李敬熙爲訓鍊副正李周鳳閔亨默爲宣傳官李敏植爲都摠經歷李雨龍爲宣傳官尹之謙爲都摠都事李石求爲內乘南弼壽爲訓鍊主簿同知單吳毅常僉知單徐英輔以吳載光爲副護軍李在學白師謹爲副司直
정조 18년
以都摠都事望筒傳于鄭大容曰李成德事今日入侍始聞之銓曹事豈成說乎時仕出六且有承傳則無端不擬使其後仕滿者反先陞遷亦豈有如許官方雖是微弁之事有關後弊李成德以經歷履歷施行俾滌積年沈痼之鬱氣當該判堂捧現告倂施問備之典
정조 18년
傳于兪漢寧曰旣有停湯後捧供之命今已停湯滯囚多日時囚罪人李益運放送其餘時囚日熱如此分揀放送
정조 18년
傳于李羽晉曰秋享時宗廟亞獻官戶判年老以吏判爲之此後大享獻宦雖時任閣臣通瀜塡差事分付
정조 18년
以內醫院啓目內醫崔遠基汰去事傳于李羽晉曰與入番醫官汰去者分揀啓目還給
정조 18년
曺錫中改差代以韓致重爲事變假注書
정조 18년
鄭大容以訓鍊都監言啓曰若有軍門諸將官射講時柳葉箭小布連五巡全布者別單書入事曾有定式矣本局今朔射講時把摠金魯岳柳葉箭小布連五巡全布別單書入之意敢啓傳曰知道令該房考例稟旨付標施賞可也
정조 18년
以訓鍊都監諸將官射講時金魯岳全布別單傳于鄭大容曰追當定式先施賞加
정조 18년
鄭大容以兵曹言啓曰從浦萬戶金宗喆令兵判決棍事命下矣依傳敎從浦萬戶金宗喆決棍十度之意敢啓傳曰知道
정조 18년
鄭大容以備邊司言啓曰今日本司坐起堂上懸病至於四員之多事體未安當該懸病堂上竝推考令政院卽爲牌招以爲參坐之地何如傳曰允衆所共知情病勿論可也
정조 18년
鄭大容以禁衛營言啓曰宣傳官廳射會單子判付內講之不勤猶且嚴飭則名以武臣不嫺操弓十巡未滿四矢者至於四人之多近日以罰射勸奬之意果安在哉此試記勿施明日更爲射會又未滿四矢令監試將臣卽其地猛棍草記事命下矣今日更爲射會時宣傳官李敏植又爲未滿四矢依傳敎猛棍十度之意敢啓傳曰知道
정조 18년
兪漢寧以義禁府言啓曰吏曹判書閔鍾顯卽其補外地方咸鏡道慶源府投竄事承傳啓下矣閔鍾顯以承傳內辭意具罪目依例發遣府都事押送配所之意敢啓傳曰所欲索言失之太寬而外面只觀則千里炎程律名投竄處分誠過中今筵有下敎於右相者有耳者當聞之姑欲歸之於處分之過中投竄參酌可也
정조 18년
行都承旨鄭大容坐左承旨韓晩裕坐右承旨徐榮輔坐左副承旨李羽晉坐直右副承旨兪漢寧坐直同副承旨閔昌爀坐注書鄭文始仕一員未差假注書李允謙仕直事變假注書韓致重仕
정조 18년
鄭大容啓曰事變假注書韓致重時無職名令該曹依例付軍職冠帶常仕何如傳曰允
정조 18년
備忘記高陽郡守王道常下直長弓一張長箭一部片箭一部筒兒一箇賜給
정조 18년
李羽晉啓曰臣羽晉香室書寫忠義取才事忠勳府進去下直之意敢啓傳曰知道
정조 18년
傳于閔昌爀曰下直守令留待
정조 18년
傳于閔昌爀曰吏房承旨與守令入侍詣臺臺臣同爲入侍
정조 18년
傳于兪漢寧曰憲府臺諫中在外人許遞前望單子入之待下批牌招
정조 18년
臺諫前望單子入之持平南履翼掌令韓用鐸持平洪秉臣落點
정조 18년
傳于李羽晉曰禮房承旨入侍
정조 18년
以掌令韓用鐸持平南履翼牌不進罷職傳旨傳于兪漢寧曰以入直玉堂點下則豈可違牌乎傳旨勿施
정조 18년
以忠勳府書寫忠義遷轉別單傳于李羽晉曰諭書銀印之受賜豈有可據之例殿上與駕前之陳列亦遵伊時聖敎且以重其事榮其役之意別創遷轉之式而此非永久金石之典也然則書寫忠義與諭書銀印忠義通瀜計仕遷轉似好更令勳堂知此意淘洗節目而諭書銀印忠義取才未如亦有定式而如無定式亦與一提學相議節目中添載其所取才當以地處之翹楚根着之閥閱身手之精明爲敲椎之權竝以此意知悉
정조 18년
李羽晉以禮曹言啓曰卽接昭寧園守奉官所報則本園來六月朔朔望焚香受香在於今三十日而守奉官一員今方入直守奉官崔重純親病猝重萬無受香之勢云守奉官崔重純今姑改差其代卽令該曹口傳差出以爲受香之地何如傳曰允
정조 18년
吏曹口傳政事以林樂喆爲昭寧園守奉官
정조 18년
韓晩裕以戶曹言啓曰時御所內各司依定式發遣本曹正郞臣鄭東敎與兵曹參知臣李祉永佐郞臣洪秉臣東所衛將臣洪澤淳南所衛將臣鄭元大北所衛將臣尹說眼同看審後有頉處別單書入而修改則擇日擧行何如傳曰允